नया साल आ रहा है लेकिन आपके अंक के लिए कुछ नया होने के बजाय सब सामान्य ही होगा। पर आपको उम्मीद हारकर या हाथ पर हाथ रखकर नहीं बैठना है, अपनी तरफ से कोशिश जारी रखें। संभव है कि साल की शुरुआत में कुछ मुश्किलें आएं लेकिन अगर आप निडरता से उनका सामना करेंगे तो हालातों पर काबू पाकर कई मौकों की प्राप्ति करेंगे। इस साल के परिणाम पूर्णतः आपके परिश्रम के स्तर पर निर्भर हैं। आपकी सोच का विस्तार होगा जिससे कार्यों की संपन्नता में सहजता होगी।